Teeviit

Konkurss vabadele õppekohtadele noorsootöö õppekaval
2024-02-02 - 2024-02-15
Tartu Ülikooli Narva Kolledž avas konkurssi vabadele õppekohtadele noorsootöö õppekaval
Kuni 15.02.2024 on võimalus kandideerida noorsootöö õppekava vabadele kohtadele:

õppekava vahetust taotlevad üliõpilased,
õppevormi vahetust taotlevad üliõpilased,
õppetöö asukoha vahetust taotlevad üliõpilased,
reimmatrikuleerimise taotlejad,
teistest kõrgkoolidest ületulijad,
eksternid ja Tartu Ülikooli täiendusõppijana vastava õppekava aineid läbinud isikud,
isikud, kes on õppinud Tartu Ülikoolis mõne muu õppekava alusel ja selle õppest eksmatrikuleeritud.

Vabale õppekohale kandideerimisel peab olema sooritatud nõutud õppeained, mis sobivad noorsootöö õppekavasse, järgmise semestri alguseks nõutud mahus:
1. õppeaasta – sügissemester -; kevadsemester 23 EAP.
2. õppeaasta – sügissemester 45 EAP; kevadsemester 68 EAP.
Avaldus: Natalia Kravtšenko natalia.kravtsenko@ut.ee.
Lisainfo: Birgit Villum birgit.villum@ut.ee ja Tartu Ülikooli veebist.

Koolinoorte konkurss “Koos suudame”
2024-03-01 - 2024-04-01 | Veebis
Siseministeerium koostöös Proovikivi algatusega kutsub kõiki koolinoori osalema konkursil “Koos suudame”.
Konkursi eesmärk on innustada noori koostööle eakaaslastega, et end üheskoos meeskonnana proovile panna ja mõelda oma kohaliku kogukonna või kasvõi kogu ühiskonna probleemidele ning sellele, kuidas koos oma meeskonnaga ning kogukonna liikmetega neid probleeme kodanikualgatuse korras lahendada.
Konkursile esitatud projektid võivad sündida nii formaalse kui mitteformaalse õppe raames koolis ja/või noortekeskustes. Eriti ootame projekte, mis on valminud ainetevahelise lõimingu, projektipõhise õppe, loovtööde, uurimustööde, ettevõtlusõppe, maailmahariduse, kogukonnapraktika kontekstis.
Kas oled valmis põnevaks väljakutseks?
Vaata täpsemalt Koos suudme konkursi lehelt!

Loominguline konkurss helikandja nägu
2024-03-18 - 2024-04-01 | Veebis
Kutsume 7.-19. aastaseid lapsi ja noori osalema kunstilisel konkursil, mille eesmärgiks on pöörata tähelepanu suure ajalooga praktilisele kunstivormile ja helikandjate ümbriste erinevatele kujundustele. Ühtlasi tutvustada noortele erinevate helikandjate (šellak-, vinüül- , CD jm plaadid) kujundamise võimalusi; selle kunstisuuna ajaloolist väärtust ja hetkeseisu.
Esitamise tähtaeg 1. aprill 2024!

Küberturvalisusevõistlust Telia Cyber Battle of Nordic-Baltics 2024
2024-03-22 - 2024-04-07 | Veebis
CTF Tech koos nimisponsor Teliaga on juba 5. aastat korraldamas Põhjamaade ja Baltikumi suurimat küberturvalisusevõistlust Telia Cyber Battle of Nordic-Baltics 2024. Kutsume noori osalema küberteadlikkuse virtuaalsetes bootcamp’ides ja seejärel võistluse eelvoorust osa võtma!

Bootcampid ja eelvoor
Kõigil 15-24. aastastel noortel on võimalus ilma eelteadmiseid omamata osa võtta 23.-24. märts või 6.-7. aprill küberturvalisuses bootcampides ning eelvoorust, et jõuda heade tulemuste korral finaali võistlema.
Tule osale bootcampides 23.-24. märts või 6.-7. aprill (registreeru siin: https://ctftech.com/telia-cyber-battle-of-nordic-baltic-2024-cybercation/#virtual). Saad baasteadmised küberturvalisuse ekspertide poolt, kes räägivad päris asjadest ning õpetavad, kuidas häkkimine tegelikult käib.
Pane kokku võistkond ning ole valmis registreeruma Eesti eelvoorus (toimub septembris 2024, info saadame peagi või hoia silma peal kodulehel: www.ctftech.com ). Võistkonnast saab osa võtta 3-5 inimest.
PS! Lisaks segameeskondadele, on võistlustele oodatud ka ainult tüdrukud, sest ainult tüdrukute tiimid lähevad eelvoorus ja finaalis eraldi arvestusse.

Telia CBONB 2024 finaal
Finaal leiab aset 1. novembril Tartus, Tartu Ülikooli Spordihoones. Üritusel on konverents õpetajatele, kus kõigest, mis puudutab täna haridust, küberturvalisust nii meil Eestis kui Põhjamaades ja teistes Balti riikides.
Samal ajal kui õpetajad on konverentsil, saavad õpilased osa võtta meelelahutusalal toimuvatest tegevustest, töötubadest (planeerimisel) ning jälgida Põhjamaade-Baltikumi suurimat küberturvalisuse finaali ning telgitaguseid.
Eelmise aasta täispikkavõistlust saab jälgida siit: https://vimeo.com/892210784
Lisainfo: Kätlin Koemets, katlin.koemets@ctftech.com, CTF Tech´i tegevjuht

Esseekonkurss - kirjuta ennast Brüsselisse!
2024-04-23 | Veebis
Riigivanem August Rei Sihtasutus koostöös Eesti NATO Ühinguga ja Eesti Ajaloo- ja Ühiskonnaõpetajate Seltsiga kutsub osalema Eesti riigi looja ja hoidja August Rei sünniaastapäeva tähistamiseks esseekonkursil 9.-12. klassi õpilastele vanuses 15-19 eluaastat. Oodatud on ka MULTIMEEDIA lahendused.
Essee esitamise tähtaeg 23. aprill 2024!
Vaata rohkem Riigivanem lehelt.

Laua- ja kaardimängu konkurss RAHAPADA
2024-04-30 | Veebis
Finantsinspektsioon koostöös noorteinfoportaaliga Teeviit kutsuvad lapsi ja noori osalema lõbusal rahatarkuse edendamise konkursil RAHAPADA. Konkursile oodatakse kuni 5-liikmeliste tiimide rahatarkuse teemalisi laua- ja kaardimängu projekte.

Konkursi eesmärk on edendada laste ja noorte finantskirjaoskust ning rahatarkust. Konkursi raames saavad 1.-12.klasside õpilased kuni 5-liikmelistes tiimides luua projekti, mis on vormistatud nõuetekohaselt (vt konkursi tingimused). Projektiks on rahatarkust edendav laua – või kaardimäng.

Tööde saatmise tähtaeg on 30. aprill 2024.
Vaata täpsemalt RAHAPADA konkursilehelt!

Digitaalse audiovisuaalse loomingu konkurss noortele
2024-05-12 | Veebis
Tallinna Ülikooli BFM-i korraldatav digitaalse audiovisuaalse loomingu konkurss ehk DAV konkurss kutsub kõiki 11–19aastaseid muusikahuvilisi noori oma loomingut võistlusele esitama.
Konkursiga paralleelselt toimub õpitubade programm, mis toob märtsist maini noorteni igal nädalal põnevaid muusikamaailma teadmisi koos mentoritega Meisterjaan, Mikk Saar (Planeet), Kristo Rajasaare (Raadio 2), Taavi-Hans Kõlar (Minimal Wind) ja teised. Nii konkurss kui ka õpitubade programm on tasuta.
Loe pikemalt siit: tallinn.ee/et/noorteinfo/uudis/digitaalse-audiovisuaalse-loomingu-konkurss-noortele

DAV konkurss koolinoortest heliloojatele
2024-05-12
💿 DAV heliloomingu konkursil saavad osaleda kõik 11-19 aastased noored ning ka TLÜ tudengid. Ootame osalema kategooriates:

elektrooniline tantsumuusika
eksperimentaalne helilooming
pop/urban
muusikavideo

Iga kategooria parimaid premeeritakse muusikapoe Progear kinkekaartidega:
🥇1. koht: 300€
🥈2. koht: 150€
🥉3. koht: 100€

Esita oma lugu konkursile enne 12.05 👉🏼 davk.ee.
DAV Konkurssi 2024 toetavad Progear, Haridus- ja Teadusministeerium ning Tallinna Teadus- ja Loomekool.
Jälgi DAV Konkurssi sotsiaalmeedias:
🔗 Facebook
🔗 Instagram
🔗 Koduleht

Vali oma lemmik koolilaste kujundatud plaadikaante seast
2024-05-19
Koolilaste plaadiümbrise kujundamise kunstikonkursile laekus ligi 500 tööd. Areeni veebis valitakse publiku lemmik.
Eesti Kunstikoolide Liidu, klubi ProCultura ja Lihula Muusika- ja Kunstikooli korraldatud helikandjate ümbriste kujundamise konkursile laekus kokku 492 tööd.

Loe pikemalt ja anna oma lemmikule hääl SIIN.
Allikas: kunstikoolid.ee/vali-oma-lemmik-koolilaste-kujundatud-plaadikaante-seast/

Esita kandidaat: andekate noorte tunnustussündmus "Tähelend"
2024-09-12 - 2024-10-01 | Haridus- ja Teadusministeeriumi konkursiveeb
Eesmärgiga märgata ja tunnustada rahvusvahelistel võistlustel Eestit esindades silmapaistvaid tulemusi saavutanud õpilasi ning nende juhendajaid, kutsume taas üles esitama kandidaate Haridus- ja Teadusministeeriumi andekate noorte tunnustussündmusele.
Noored peavad olema osalenud rahvusvahelisel võistlusel (sh ainevõistlusel, olümpiaadil, konkursil, spordivõistlusel) individuaalvõistlejana või võistkonna liikmena perioodil 1. september 2023 – 31. august 2024 ning pälvinud seal medali või koha esikolmikus.

Tunnustussündmusele saab esitada:

üldhariduskoolide õpilasi ja üldhariduskooli rahvusvahelise võistlusega samal aastal lõpetanud noori koos juhendajaga;
kutseõppeasutuse õpilasi ja kutseõppeasutuse lõpetanud kuni 25-aastaseid noori koos juhendajaga.

Kandidaate saab esitada 1. oktoobrini 2024 (k.a) Haridus- ja Teadusministeeriumi konkursiveebis avaneb uues vahekaardis (ankeedi nimi: Andekate noorte tunnustussündmus 2024).
Esita kandidaat!

Täpsemad tunnustamise tingimused on kirjas statuudis. Täiendav info: tunnustamine@hm.ee

DiscoverEU jagab noortele Euroopas reisimiseks tasuta rongipasse
2024-10-02 00:00 - 2024-10-16 13:00 (Europe/Tallinn)
Taaskord saavad ehk 18-aastased noored kandideerida DiscoverEU konkursil, kus auhinnaks on reisipass, mis võimaldab rongiga tasuta Euroopas rännata. Reisipasse saab taotleda kuni 16. oktoobrini kella 13ni.

DiscoverEU toetab noorte iseseisvumist ja teiste kultuuride kogemist jätkusuutliku reisimise kaudu. Samuti kostitatakse noori DiscoverEU Euroopa noortekaardiga, mis annab hinnasoodustust eri riikides majutusest kultuuriobjektide külastamisen. Samuti toetavad kogemusega kaasnevat õpiprotsessi erinevad kohtumised ja koolitused.

DiscoverEU konkursil saavad kandideerida noored, kes on sündinud vahemikus 1. jaanuar kuni 31. detsember 2006.

KANDIDEERIMINE JA LISAINFO

Algavas voorus valituks osutuvad noored saavad DiscoverEU toel reisida vahemikus 1. märts 2025 kuni 31. mai 2026. Reisi pikkus on minimaalselt üks ja maksimaalselt 30 päeva.

Kontakt:
Lisete Tammeveski, DiscoverEU koordinaator, lisete.tammeveski@harno.ee, 53648412

Lastekaitse Liidu loovkonkurss 2024
2024-11-06 - 2024-11-30
Eesti Lastekaitse Liit kutsub lapsi ja noori osalema loovkonkursil, mis tähistab ÜRO lapse õiguste konventsiooni 35. aastapäeva ning juhib tähelepanu artiklile 12 – lapsel on õigus avaldada oma arvamust.
Laste ja noorte töid oodatakse joonistades või kirjalikult vastavalt vanuserühmadele:

Lasteaia vanuserühmalt ja 1.-3. klassi õpilastelt joonistusi teemal “Kellele ma kingiksin eeskuju õhupalli?“
4.-12. klassi õpilastelt esseesid teemal „Kui ma oleksin täiskasvanu…“

Laekunud töid tunnustatakse auhindadega ja silmapaistvamad tööd avaldatakse ka Märka Last veebiportaalis.
Loovkonkurssil osalemiseks ootame töid elektroonilisel kujul e-posti aadressile konkurss@lastekaitseliit.ee hiljemalt 30. novembriks 2024.
Täpsed konkursi tingimused ja info SIIN.

Joonistusvõistlus „Tunded“
2025-01-06 | Eesti Lastekirjanduse Keskus, Estonia
Eesti Lastekirjanduse Keskus kuulutab välja joonistusvõistluse 5–18-aastastele lastele tundeelukate loomiseks. Konkurss kestab 6.11.2024–6.01.2025.
Meie sees on peidus palju erinevaid tundeid: uudishimu, rõõm, tänulikkus, ärevus, rahu, kadedus, ebakindlus, hoolivus, vabadus, häbi, uhkus, julgus, õnn, kannatlikkus, kurbus, usaldus, murelikkus, nukrus, headus, vaimustus, viha, hirm, rahulolu, igatsus, lootus, üksindus, vaen, sõprus, armastus jne.
Milline võiks välja näha kannatlikkus või õnn, kui ta oleks tegelane? Mitu jalga tal oleks või kas tal neid üldse oleks?
Vali üks tunne ja joonista see tegelasena.
Joonistus peab olema A4 või A3 formaadis. Kasutada võid erinevaid tehnikaid ja vahendeid nagu värvipliiatsid, markerid, värvid, kollaaž, pastellid jne.
Töö palume saata 6. jaanuariks 2025 Eesti Lastekirjanduse Keskusesse aadressil Pikk 73, Tallinn 10133. Eraldi paberile lisa tööpealkirjana joonistamiseks valitud tunne, autori nimi, vanus ja lapsevanema või õpetaja kontakttelefon ning e-posti aadress.
Valitud tööd saavad esitletud illustratsiooninäitusel „Kõik tunded on õiged“ Eesti Lastekirjanduse Keskuse pööningul 2026. aasta I pooles.
Inspiratsiooni saad otsida näiteks neist raamatutest:

Tina Oziewicz „Mida teevad tunded?“
Lidia Brankovic „Suur tunnete hotell“
Kristi Kangilaski „Hea tunne“

Võistluse plakati saab alla laadida SIIT.
Rohkem infot Eesti Lastekirjanduse Keskuse kodulehel.

Steni Roosi muinasjutuvõistlus
2025-01-13 | Eesti Lastekirjanduse Keskus, Estonia
Eesti Lastekirjanduse Keskus kutsub 11–15-aastasi kirjutamishuvilisi lapsi osalema Sten Roosi nimelisel muinasjutuvõistlusel 4.12.2024-13.01.2025.
33. korda toimuva võistluse eesmärk on äratada lastes huvi omaloomingu vastu, rikastada nende emakeelset väljendusoskust ning arendada loovust.
Kirjandusvõistlusele oodatakse muinasjutte vabalt valitud teemal. Tekstide soovitav pikkus on 1-2 A4 lehekülge. Lood palume saata 13. jaanuariks 2025 märgusõnaga „Steni muinasjutuvõistlus“ meiliaadressil elk@elk.ee või Eesti Lastekirjanduse Keskusesse aadressil Pikk 73, Tallinn 10133. Tööle palume lisada muinasjutu autori nimi, vanus, kool ja klass.
Lastekirjanduse keskuse direktor Triin Soonel on hea meel taaskord kutsuda lapsi oma fantaasialugusid välja mõtlema ja kirja panema: „Iga-aastane konkurss on üks vanemaid laste loomevõistlusi, millel on jätkuvalt rohkelt osalejaid üle Eesti. Oleme tänulikud, et õpetajad ja lapsevanemad lapsi suunavad ja juhendavad. Nii saavad lood kirja kaunis eesti keeles ning žüriil on rõõm neid lugeda. Ühtlasi on konkurss ka väike kasvulava meie noortele kirjanikele, sest paremad kirjutised jõuavad ajakirja Hea Laps vahendusel laiema lugejaskonnani.“
Sten Roosi muinasjutuvõistlus toimub alates 1993. aastast ja selle algatasid Ants ja Ann Roos oma muinasjutulembese poja Steni mälestuseks. Eesti Lastekirjanduse Keskus jätkab seda traditsiooni koos Eesti Kirjandusmuuseumi, Lääne Maakonna Keskraamatukogu, Haapsalu Linnavalitsuse ja ajakirjaga Hea Laps. Konkurss kuulutatakse välja igal aastal 6. septembril, Sten Roosi sünniaastapäeval. Möödunud aastal saadeti võistlusele 241 muinasjuttu ning osalejaid oli 61 koolist.
Tulemused tehakse teatavaks pidulikul auhinnatseremoonial Eesti Lastekirjanduse Keskuses 2025. aasta kevadel. Parimad muinasjutud avaldab ajakiri Hea Laps ja teiste hulgas annab eriauhinna välja ajaleht Lääne Elu.

Vaata rohkem infot Eesti Lastekirjanike keskuse kodulehelt.

Kandideeri Karl Suure auhinnale
2025-01-30 | Veebis
30. jaanuarini saab kandideerida Karl Suure auhinnale:
16-30 aastased noored, kellel on käsil Euroopaga seotud projekt, on oodatud kandideerima 2025. aasta Karl Suure Euroopa noorteauhinnale. Kõiki esitatud projekte hindavad ELi liikmesriikide rahvusžüriid, kes valivad rahvuslike voorude võitjad 13. märtsil 2025. Kõik rahvuslike voorude võitjad kutsutakse 27. mail 2025 Saksamaal Aachenis toimuvale auhinnatseremooniale.
Karl Suure noorteauhinna kolm võitjat valitakse 27 projekti hulgast. Parimaks tunnistatud projekt saab auhinnaks 7500 eurot, paremuselt teine 5000 eurot ja kolmas 2500 eurot. Samuti avaneb kolmel laureaadil võimalus külastada Euroopa Parlamenti Brüsselis või Strasbourgis.
Iga võiduprojekti üks esindaja saab ka koha Schumani praktikaprogrammis.
Lisainfo ja kandideerimine: https://www.europarl.europa.eu/topics/et/article/20241210STO25922/karl-suure-euroopa-noorteauhind-2025

Registreeru Tallinna Polütehnikumi Filmifestivalile!
2025-03-13 | Tallinna Polütehnikum, Pärnu mnt. 57, Tallinn 10135, Eesti
Registreerimine kaheksandale üle-eestilisele Tallinna Polütehnikumi Filmifestivalile on avatud!
Koolinoorte lühifilmide festivalile saab töid esitada neljas kategoorias: dokumentaalfilm, animafilm, mängufilm, sarja pilootosa. Registreerimine on avatud 13. märtsini 2025. Registreeri siin.
Sündmus saab oma kulminatsiooni 24. aprillil 2025 kinos Sõprus kutsetega galaõhtul, kus vaadatakse ühiselt kategooriate parimaid lühifilme, jagatakse auhindu ning selgitatakse välja filmifestivali üldvõitja.
Lisaks aule ja kuulsusele ootab võitjaid peaauhind, mille paneb välja megatoetaja Overall Eesti AS (Canon), võidufilmi esitleb JustFilm sügisel oma programmis ning animatsiooni kategooria võidufilmi uhke peolaua katab Selver.
Rohkem infot filmifestivali osalemistingimuste, registreerimise ja ajakava kohta saab filmifestivali kodulehelt: https://filmifestival.tptlive.ee/osalejale/.
Tallinna Polütehnikumi Filmifestival 2025
filmifestival@tptlive.ee
www.facebook.com/tptfilmifestival

Loomekonkurss — riigivanemaga Brüsselisse!
2025-03-23 - 2025-04-26
Riigivanem August Rei Sihtasutus koostöös Eesti NATO Ühinguga ja Eesti Ajaloo- ja Ühiskonnaõpetajate Seltsiga kutsub osalema Eesti riigi looja ja hoidja August Rei sünniaastapäeva tähistamiseks esseekonkursil 9.-12. klassi õpilastele vanuses 15-19 eluaastat. Oodatud on ka MULTIMEEDIA lahendused.

Loomekonkursi kaks parimat sõidavad europealinna Brüsselisse, kus saavad võimaluse tutvuda Euroopa Parlamendi võimukoridoride ja ajaloolise vanalinnaga
Loomulikult premeerime ka õpetajaid – preemiareis ka parimate juhendajatele.
Igale osalejale kingitus ja tänukiri.

Sinult oodatakse:

eestikeelset esseed pikkusega ca 6 000 – 9 000 tähemärki. Esitatud tööle märgi oma kontaktandmed: kool, klass ning juhendaja nimi. PDF formaadis dokumendi nimeks panna autori nimi.
eraldi kategoorias võid oma võitlustöö vormistada ka multimeedialahendusena (video, animatsioon, koomiks jne), mille palume laadida pilve ja edastada lingina.
saada oma võistlustöö hiljemalt 23. aprillil 2025.a. kell 23.59 aadressil: essee@riigivanem.ee.

Essee teemad ja muu lisainfo

KüberPõgenemistuba 2025
2025-03-31
KüberPõgenemistuba 2025 ootab osalema 7.–9. ja 10.–12. klasside õpilasi, kutsekoolide õppureid, ülikoolide tudengeid (BA, MA, DOC) ning õpetajaid ja küberkaitse valdkonna koolitajaid.

Tööde teemad: vaimne tervis, küberturvalisus ja tehisintellekt. Osalejad loovad põgenemistoa või mini-CTF keskkonna algajatele küberkaitse huvilistele.
Lahendused võivad olla digitaalsed või mahtada füüsiliselt 40x20x30 cm kasti.
Hinnatakse tehnilist kvaliteeti, ülesannete sobivust, unikaalsust ja vaimse tervise teemade käsitlust.

Muud tingimused:

Võistlustööd võib esitada individuaalselt või kuni 4-liikmelistes gruppides.
Esitamise tähtaeg on 31.03.2025.

Vajalikud lingid:

Tööde esitamine: www.kyberpahkel.ee.
Lisainfo ja inspiratsioon: https://ylesanded.targaltinternetis.ee/
Põgenemistubade loomise toetusveeb: https://sites.google.com/view/pogene/

Joonistuskonkurss "Sport kliimamuutuste tuules"
2025-04-02 - 2025-05-30 | Veebis
Eesti Spordi- ja Olümpiamuuseum, Lasteekraan ja Eesti Olümpiakomitee kutsuvad lapsi joonistama spordimuuseumi uuele keskkonnateemalisele näitusele tuleviku spordialasid. Spordimuuseumi näitus “Sport kliimamuutuste tuules” avastab lisaks spordi ja keskkonna omavahelistele seostele ka tulevikuspordialasid ja kutsub kõiki lapsi ja noori kaasa rääkima (ja joonistama), milline on sportimine 50 aasta pärast.
Joonista pilt spordialast või spordisündmusest aastal 2075, kirjuta pildi juurde kirjeldus pildil toimuvast ja kuidas kliimamuutused sporti mõjutavad ja just Sinu töö võib jõuda muuseumisse! Tööde puhul on oluline silmas pidada, millist mõju kliimamuutused meie keskkonnale avaldavad ja kuidas see tulevikus sportimist mõjutada võib. Žürii peab tööde hindamisel silmas kliimamuutuste ja sportimise vahelise seose välja toomist. Näiteks ei pruugi 50 aasta pärast olla paljudes kohtades talvel lund, suved võivad olla väga kuumad, sagenevad suured vihmasajud ja tormid, mis võib muuta paljude spordialade harrastamise keeruliseks.
Žürii valib välja igas kategoorias 5 parimat tööd, mis lähevad rahvahääletusele Lasteekraani lehel. Rahvahääletus toimub 16.06.2025-06.07.2025. Žürii ja rahvahääletuse tulemusena valime välja 10 parimat tööd, mis jõuavad ka 2025. aasta sügisel spordimuuseumis avatavale näitusele.
Näitusele valitud tööde autoritele panevad preemiad välja spordimuuseum, Eesti Olümpiakomitee, VSpa ja Crepp. Lisaks loositakse enim töid saatnud klasside vahel välja eriauhind – spordimuuseumi keskkonnateemaline haridusprogramm! Lisaks saavad kõik osalenud klassid võimaluse lüüa kaasa spordimuuseumi haridusprogrammides –20% soodustusega kuni 2025. aasta lõpuni.
Töid on võimalik esitada 2. aprillist 30. maini. Joonistusvõistlus on avatud kõigile 5–19-aastastele lastele ja noortele. Töö võid saata ka meiliaadressile lasteekraan@err.ee.
Pärast töö esitamist palume hoida töö alles, et võitjate tööde puhul saaksime originaale näitusel kasutada.
Töid hinnatakse neljas vanuserühmas:
5-8 aastased
9-12 aastased
13-15 aastased
16-19 aastased

Rohkem infot ja tööde esitamine: https://lasteekraan.err.ee/1609647263

ProgeTiigri animatsioonikonkurss
2025-04-27
Haridus- ja Noorteameti ProgeTiigri programm kutsub kõiki üldhariduskoolides ja kutsekeskhariduse õppekavadel õppivaid noori osalema animatsioonikonkursil “Minu lemmik eesti raamat”.

2025. aasta on eriline – üle Eesti tähistatakse 500 aasta möödumist esimese eestikeelse raamatu ilmumisest! Selle tähtsa sündmuse puhul soovime ühendada õpilaste lugemisarmastuse digimaailmaga ja kutsume noori looma animatsioone, et äratada ellu oma lemmik eesti raamat. Olgu selleks klassikaline kirjandusteos või kaasaegne lemmik, igaüks saab otsustada, millist lugu ja tegelasi ta oma animatsioonis soovib esile tõsta.

Tingimused:

Osaleda saab individuaalselt või kuni 3-liikmelises grupis.
Iga osaleja või grupp võib esitada ühe animatsiooni, mille maksimaalne pikkus on 1 minut.
Animatsioon võib olla loodud programmeerimise või staatiliste piltide järjest esitamise teel.
Kasutada võib vabalt valitud tarkvara (nt Scratch, Stop Motion Studio, Blender, Canva) või muid animatsioonitehnikaid (nt piksillatsioon, joonisfilm).

Konkursile on võimalik esitada animatsioone kuni 27.04.2025.

Konkursi tingimused

Esita oma töö siin

Eduard Vilde krimijuttude võistlus
2025-04-28
Tallinna Kirjanduskeskus kutsub Eduard Vilde 160. juubeliaasta tähistamiseks 7.-12. klasside õpilasi osalema Eduard Vilde krimijuttude konkursile, mille tööde esitamise tähtaeg on 28.04.2025.

Krimijutu maksimaalne tähemärkide arv on 10 000 (koos tühikutega) ja töid saab esitada nii elektrooniliselt kui ka paberkajndjal. Võistlusele esitatud töid hinnatakse kaheks vanusegrupis, 7.-9. klassid ja 10.-12. klassid. Täpsemalt on konkursi tingimused kirjeldatud siin.
Selleks, et võistlustöö kirjutamiseks inspiratsiooni ammutada, kutsutakse kirjandushuvilisi noori osalema tasuta krimijutu töötubades 15.03.2025, kus kasulikke nippe jagavad põhikooli õpilastele Ilmar Tomusk ja gümnaasiumile Indrek Hargla. Kohtade arv töötubadesse on piiratud.

Ilmar Tomuski töötoas (15.03.2025 kell 11.00/ põhikool) osalemiseks registreeruda siin: www.tiny.cc/tomusk
Indrek Hargla töötoas (15.03.2025 kell 14.00/ gümnaasium) osalemiseks registreeruda siin: www.tiny.cc/hargla

Tallinna Kirjanduskeskus kutsub Eduard Vilde 160. juubeliaasta tähistamiseks 7.-12. klasside õpilasi osalema Eduard Vilde krimijuttude konkursile, mille tööde esitamise tähtaeg on 28.04.2025.

Krimijutu maksimaalne tähemärkide arv on 10 000 (koos tühikutega) ja töid saab esitada nii elektrooniliselt kui ka paberkajndjal. Võistlusele esitatud töid hinnatakse kaheks vanusegrupis, 7.-9. klassid ja 10.-12. klassid. Täpsemalt on konkursi tingimused kirjeldatud siin.
Selleks, et võistlustöö kirjutamiseks inspiratsiooni ammutada, kutsutakse kirjandushuvilisi noori osalema tasuta krimijutu töötubades 15.03.2025, kus kasulikke nippe jagavad põhikooli õpilastele Ilmar Tomusk ja gümnaasiumile Indrek Hargla. Kohtade arv töötubadesse on piiratud.

Ilmar Tomuski töötoas (15.03.2025 kell 11.00/ põhikool) osalemiseks registreeruda siin: www.tiny.cc/tomusk
Indrek Hargla töötoas (15.03.2025 kell 14.00/ gümnaasium) osalemiseks registreeruda siin: www.tiny.cc/hargla

Koolimeedia konkurss 2025
2025-05-05
🎤 Oled noor meediastaar? Osale Koolimeedia konkursil!
Õhtuleht otsib säravaid koolinoori, kes armastavad kirjutada, taskuhäälingut teha või videolugusid luua! Koolimeedia konkursil saab osaleda neljas kategoorias: parim koolileht, artikkel, podcast ja video. Parimatele on auhinnaks muuhulgas 1000 €, David Guetta kontserdipiletid ja kingitused Photopointilt! Tööde esitamise tähtaeg on 5. mai 2025.
👉 Loe täpsemalt: koolimeedia.ohtuleht.ee

Kandideeri Targa Valija noorteprogrammi
2025-05-19 | Veebis
Eesti Väitlusselts kutsub noori vanuses 16-22 kandideerima Targa valija noorte-programmi. Kandideerimine on avatud kuni 19. maini 2025 SIIN.

Targa Valija kampaania eesmärk on kutsuda esmavalijaid sügisestel KOV valimistel 2025 läbimõeldult oma hääl andma. KOV valimised jäävad noortele tihti kaugeks, samas puudutavad selle tulemused neid kõige lähemalt nende endi kodukohas. Kampaania ei eelista ühtki erakonda.

Targa valija noorteprogrammis osalemine on enesearenguvõimalus noorele, kel on huvi sotsiaalmeedia sisuloome vastu või huvi kodanikuaktivismi, osaluse ja ühiskondlike küsimuste vastu.

Programmi raames pakume noorele:

Võimalust meeskonnaga läbi viia mõjus sotsiaalmeediakampaania

Sisukatel õppekäikudel osalemist meedia-, turundus- ja reklaamivaldkonna tegijate juures

Tuge mentorilt ja tagasisidet oma ala ekspertidelt

Tööturul ja praktikakoha leidmisel kasuks tulevaid oskusi ja kontakte

Sotsiaalmeedia sisuloome oskuste täiendamist ja head ülevaadet ühiskondlikult põletavatest teemadest

EHL 35 Loomekonkurss "Õpetajad ja õpilased tuleviku õpikeskkonnas"
2025-05-31 | Veebis
Eesti Haridustöötajate Liit kutsub osalema loomekonkursil „Õpetajad ja õpilased tuleviku õpikeskkonnas“. Konkursile on oodatud alg-, põhi- ja gümnaasiumiastme õpilaste ning kõigi haridustöötajate loometööd, mis kujutavad, milline võiks välja näha tuleviku õppeasutus, õppimine ja õpetamine.
Võistlustöid premeeritakse neljas kategoorias:

algkool
põhikool
gümnaasium
haridustöötajad

Võistlus toimub 3. aprillist kuni 31. maini 2025.
Võitjate premeerimine toimub 13. juunil 2025.
Lisainfo: ehl.org.ee/ehl-35-loomekonkurss/

Kandideeri juhtimisprogrammi "Juhtimine ühiskonnas 5.0"
2025-06-03 | Veebis
Kui oled 18.-30. aastane Aasia või Euroopa noor, siis liitu ja osale juhtimisprogrammis, et õppida, arutleda ja tegutseda teemal “Juhtimine ühiskonnas 5.0”. Programm kulmineerub noorte tippkohtumisega Osakas, Jaapanis!
Sinu võimalus on:
📘 Õppida!
👉Süvene teemasse „Juhtimine ja Ühiskond 5.0“ ning kuula oma ala parimate ekspertide ja tippkõnelejate mõtteid.
🤝 Laienda oma võrgustikku!
👉Kohtu mõttekaaslastega üle kogu Aasia ja Euroopa ning loo kontakte tulevaste koostööde tarbeks.
🗾 Avasta Jaapanit!
👉Saa osa kohalikust vaatenurgast tehnoloogia rollile ühiskonnas.
💬 Panusta!
👉Tööta koos teiste noortega, et pakkuda välja parimaid tehnoloogiapõhiseid lahendusi ühiskondlikele probleemidele.

📅 Millal ja kus?
– 29. juuli – 26. august 2025 teadmiste kogumise faas (virtuaalne)
– 27. august – 28. september 2025 Juhtimispraktika faas
– 29. september – 5. oktoober 2025 Noortetippkohtumine Osakas, Jaapanis
Rohkem infot ja kandideerimine: How can YOUth be the change for Society 5.0? Open Call for Participants for the 6th ASEF Young Leaders Summit (ASEFYLS6) – Asia-Europe Foundation (ASEF)

IDEEPUHUR: noorte omaalgatusprojektide konkurss 2025
2025-06-04 | Veebis
Ideepuhur on mõeldud 7–26-aastastele noortele, kes soovivad lahendada ühiskondlikke ja sotsiaalseid kitsaskohti. Konkursi kaudu saab taotleda kuni 2000-eurost toetust, et oma idee ellu viia.
Tänavused fookusteemad:

noorte vaimne ja/või seksuaaltervis;
loodus- ja tehnoloogiavaldkondade teadmiste ning oskuste arendamine;
kultuuridevaheline lõimumine (eestikeelsele õppele ülemineku toetamine);
rohepöörde ja keskkonnahoiu võimalused kohalikul tasandil;
noorte finantskirjaoskuse arendamine.

Projektide esitamise tähtaeg on 4. juuni 2025 kell 23:59
LISAINFO: www.teeviit.ee/ideepuhur/
Ideepuhurit viib ellu Eesti Avatud Noortekeskuste Ühendus ja rahastab Haridus- ja Teadusministeerium.

Eesti Panga ja Finantsinspektsiooni loovtööde konkurss
2025-06-14 | Veebis
Finantsinspektsioon ja Eesti Pank ootavad 5.–7. klassi õpilasi osalema loovtööde konkursil. Loovtöö eesmärk on leida enda ümbert, internetist, tänavatelt ja mujalt märke finantspettustest või hinnatõusust.
Tööde sisu ja esitamise tingimused
Konkursile saab esitada loovtöid, millega käsitletakse üht kahest teemast:

Kuidas märgata finantspettust?
Miks hinnad tõusevad?

Töö võib olla näiteks plakat, video, loovjutt, viktoriin vms. Lubatud on nii rühmatööd kui ka ühe õpilase projektid. Ühe klassi õpilaste tehtud tööd tuleb esitada korraga.
Hinnatõusu kohta saab lisainfot Eesti Panga inflatsiooniteadetest.
Pettuste kohta saab lisainfot Finantsinspektsiooni tarbijaveebist, Pettuseinfo kodulehelt ja Eesti Väitlusseltsi korraldatud sotsiaalmeediakampaaniast.
Tööde tähtaeg
Kõik tööd tuleb elektrooniliselt üles laadida hiljemalt 14. juunil 2025 selleks loodud ühiskausta nimega “Õpilaskonkurss“. Esitatud tööde failid tuleb vormistada järgmiselt: esitaja_nimi_kool_klass. Kui olete oma töö üles laadinud, siis palun saatke oma kontaktandmed (ees- ja perekonnanimi, mobiiltelefon, e-posti aadress) aadressile muuseum@eestipank.ee.
Hindamine
Töid hindab žürii, kuhu kuuluvad Eesti Panga muuseumi töötajad ja Finantsinspektsiooni avalike suhete osakonna töötajad. Hindamise aluseks on järgmised kriteeriumid:

Õpetlikkus
Kas töö aitab teemat mõista ja annab uusi teadmisi finantsmaailmast?
Loovus
Kas töö on originaalne ja huvitav?
Selgus ja arusaadavus
Kas töö on selgelt esitatud ja kergesti mõistetav?

Tulemustest teavitamine
Konkursi tulemustest antakse teada Finantsinspektsiooni tarbijaveebis ja Eesti Panga muuseumi kodulehel 30. juunil. Võitjatega võetakse ka otse ühendust.
Auhind
Eesti Pank ja Finantsinspektsioon kutsuvad kahe parima töö autorid ja kogu nende klassi 25. septembril endale külla. Ees ootavad pidulik snäkilaud, ekskursioon keskpanga muuseumis, väitluse töötuba ja võimalus jälgida Eesti parimaid noori väitlemas finantsteenuste ja majanduse teemadel.
Konkursitööde levitamine sotsiaalmeedias
Tööde esitamisega annavad osalejad õiguse levitada oma loovtöid Eesti Panga ja Finantsinspektsiooni sotsiaalmeediakanalites.

PLURAL+2025: aeg rääkida oma lugu
2025-06-15 | Veebis
🎥 ÜRO noorte videofestival kutsub kuni 25-aastaseid noori kogu maailmast saatma lühivideoid, mis puudutavad olulisi ühiskondlikke teemasid:
🔹 ränne
🔹 sotsiaalne kaasatus
🔹 ksenofoobia ja diskrimineerimise vastu võitlemine
🔹 vastutustundlik ja faktiline rändeteemaline jutustamine
Julgustame loovat jutustamist – olgu see mängufilm, animatsioon, dokumentaal või muu vorm – et murda stereotüüpe, edendada dialoogi ja toetada kaasavat ühiskonda.
Tööde esitamise tähtaeg on 15.juuni 2025 kell 17.00 (New Yorgi aeg).
Lisainfo ja kandideerimine: Young Voices Sought: PLURAL+ Festival Seeks Impactful Stories That Foster Dialogue, Awareness, and Understanding | PLURAL+ Youth Video Festival

Meemikonkurss "Ükskord välismaal"
2025-07-15 - 2025-08-05 | Veebis
Alates 15. juulist on kõikidel noortel võimalik osa võtta meemikonkursist „Ükskord välismaal“ Võistlus kestab kuni 5. augustini ning osalejate seast valitakse välja kaks võitjat. Auhindadeks on JBL Flip 6 ja JBL Flip 7 kaasaskantavad Bluetooth kõlarid.
Konkursi eesmärk on läbi noorte loodud meemide jagada erinevaid emotsioone ning olukordi, millega inimesed reisides kokku puutuvad ja seeläbi tõsta noorte teadlikkust rahvusvahelistest võimalustest. Kutsume noori meenutama oma kogemusi nii rahvusvahelises noortevahetuses või laagris kui ka vabatahtlikus teenistuses või reisil välisriigis.
Pärast konkurssi lõppu toimub kaks erinevat hääletust, nii avalik kui ka Erasmus+ ja Euroopa Solidaarsuskorpuse agentuurisisene, mille põhjal valitakse välja kaks võitjat, kes saavad JBL Flip kõlari.

Konkursi perioodiks on 16.07–05.08

Meem tuleb esitada pildina, videosid hääletusel arvesse ei võeta.

Hääletamine toimub 06.08–11.08

Võitjad kuulutatakse välja rahvusvahelisel noortepäeval Euroopa Noored Facebooki ja Instagram lehtedel 12.08

Auhindadeks on JBL Flip 6 ja JBL Flip 7 kõlarid

Lisaks on konkursi tingimuseks, et Erasmus+ ja Euroopa Solidaarsuskorpuse agentuurile jääb õigus pärast konkurssi lõppu meeme kasutada. Samuti jätab agentuur endale õiguse Erasmus+ programmi väärtustele vastukäivaid meeme konkursil mitte arvestada.
Enda meemi saad meile saata alloleva vormi kaudu!

Noorte keelemängude konkurss "Keelelahing"
2025-09-04 - 2025-10-23 | Veebis
8.–12. klassi õpilasi oodatakse looma keeleõppemänge konkursile “Keelelahing”, mis aitaks muuta võõrkeele õppimise põnevaks ja mänguliseks.
Mäng võib olla lauamäng, kaardimäng, äpp, veebimäng või muu loov lahendus. Erilist tähelepanu pööratakse eesti keele kui teise keele õppimisele.
Konkursil saab osaleda üksi või kuni 5-liikmelises meeskonnas, soovitatakse kaasata juhendaja. Parimatele töödele on ette nähtud auhinnad ning võimalus oma mäng avaldada.
Olulisemad tähtajad:

Ideekavandi esitamine: 31. oktoober 2025
Inspiratsioonipäev: 6. november 2025
Prototüübi esitamine: 2. märts 2026
Finaalmess ja võitja väljakuulutamine: 26. märts 2026

Lisainfo ja täpsemad tingimused: Noortekonkurss “Keelelahing” – EKI.ee
